

**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL SOCIALINĖS APSAUGOS IR DARBO MINISTRO VALDYMO SRITYJE VEIKIANČIŲ ĮSTAIGŲ 2023 METŲ VEIKLOS PLANŲ PATVIRTINIMO**

2023 m. Nr.

Vilnius

Vadovaudamasi Lietuvos Respublikos Vyriausybės įstatymo 26 straipsnio 3 dalies 6 punktu, Lietuvos Respublikos strateginio valdymo įstatymo 9 straipsnio 3 punktu ir 25 straipsnio 2, 3 dalimis bei įgyvendindama Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 211 punktą:

1. Tvirtinu pridedamus socialinės apsaugos ir darbo ministro valdymo srityje veikiančių įstaigų 2023 metų veiklos planus:
	1. Ginčų komisijos prie Socialinės apsaugos ir darbo ministerijos 2023 metų veiklos planą;
	2. Jaunimo reikalų agentūros 2023 metų veiklos planą;
	3. Neįgaliųjų reikalų departamento prie Socialinės apsaugos ir darbo ministerijos 2023 metų veiklos planą;
	4. Neįgalumo ir darbingumo nustatymo tarnybos prie Socialinės apsaugos ir darbo ministerijos 2023 metų veiklos planą;
	5. Pabėgėlių priėmimo centro 2023 metų veiklos planą;
	6. Socialinių paslaugų priežiūros departamento prie Socialinės apsaugos ir darbo ministerijos 2023 metų veiklos planą;
	7. Techninės pagalbos neįgaliesiems centro prie Socialinės apsaugos ir darbo ministerijos 2023 metų veiklos planą;
	8. Užimtumo tarnybos prie Lietuvos Respublikos socialinės apsaugos ir darbo ministerijos 2023 metų veiklos planą;
	9. Valstybinės darbo inspekcijos prie Socialinės apsaugos ir darbo ministerijos 2023 metų veiklos planą;
	10. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos 2023 metų veiklos planą;
	11. Valstybinio socialinio draudimo fondo valdybos prie Socialinės apsaugos ir darbo ministerijos 2023 metų veiklos planą.
2. Pavedu Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) vadovui patvirtinti Fondo valdybai pavaldžių valstybinio socialinio draudimo fondo administravimo įstaigų 2023 metų veiklos planus.

|  |  |
| --- | --- |
| Socialinės apsaugos ir darbo ministrė | Monika Navickienė |